ການເຊື້ອເຊີນ ປ. ຟີລິບປິນ ແມ່ນສ່ວນນຶ່ງ ຂອງ ຍຸດທະສາດ ໂດດດ່ຽວ ເກົາຫຼີເໜືອ
ທ່​ານ Spicer ກ່າວ​ວ່າ ແລະ​ເວົ້າ​ຕາມ​ຕົງ​ແລ້ວ ຜົນ​ປະ​ໂຫຍ​ດ​ຂອງ​ສະຫະລັດ ຄວາມ​ປອດ​ໄພ​ຂອງ​ປະຊາຊົນ​ ພວກ​ເຮົາ ​ແລະຄວາມ​ປອດ​ໄພ​ຂອງ​ປະຊາຊົນ​ໃນ​ຂົງ​ເຂດ ແມ່ນ​ບູລິ​ມມະ​ສິດນ້ຳ​ເບີ​ນຶ່ງ ​ຂອງ​ປະທານາ​ທິບໍດີ.
ທ່າມກາງການປະເຊີນກັບການຕໍ່ວ່າຕໍ່ຂານຂອງນາໆຊາດ ໂຄສົກຂອງປະທານາທິບໍດີ ສະຫະລັດ ທ່ານ Donald Trump ກ່າວວ່າ ການຕັດສິນໃຈ ທີ່ຈະເຊື້ອເຊີນ ປະທານາ ທິບໍດີ ຜະເດັດການຟິລິບປີນ ທ່ານ Rodrigo Duterte ແລະພວກຜູ້ນຳຈາກບັນດາປະ ເທດໃນເຂດເອເຊຍຕາເວັນອອກສຽງໃຕ້ເຂົ້າຮ່ວມກອງປະຊຸມທີ່ທຳນຽບຂາວຄັ້ງນີ້ແມ່ນ ເປັນພາກສ່ວນນຶ່ງຂອງຍຸດທະສາດ ເພື່ອໂດດດ່ຽວເກົາຫຼີເໜືອ ນັ້ນຄືຄຳເວົ້າຂອງທ່ານ Sean Spicer ໂຄສົກທຳນຽບຂາວ ທີ່ໄດ້ກ່າວ ໄວ້ໃນວັນຈັນວານນີ້ ທ່ານກ່າວຕື່ມອີກວ່າ ໃນການສົນທະນາທາງໂທລະສັບ ໃນທ້າຍສັບປະດາທີ່ຜ່ານມານີ້ ທ່ານ Trump ໄດ້ ເຊື້ອເຊີນ ບັນດາຜູ້ນຳ ຂອງປະເທດໄທ, ສິງປະໂປ ແລະຟິລິບປີນ ໃຫ້ມາຢ້ຽມຢາມ ແຕ່ວ່າການເຊື້ອເຊີນທ່ານ Duterte ຜູ້ທີ່ເອົາມາດຕະການແບບຮຸນແຮງນັ້ນໄດ້ສົ່ງຄື້ນ ຟອງສັ່ນສະເທືອນໄປຍັງລັດຖະສະພາ ແລະສ້າງຄວາມບໍ່ພໍໃຈໃຫ້ແກ່ປະຊາຄົມສິດທິ ມະນຸດໃນທົ່ວໂລກ ທ່ານ Chris Coons ສະມາຊິກສະພາສູງ ທີ່ສັງກັດພັກ Democrats ຈາກລັດ Dela- ware ໄດ້ກ່າວຢູ່ໃນຖະແຫຼງການສະບັບນຶ່ງວ່າ  ແລະ ທ່ານກ່າວຕໍ່ໄປວ່າ “ປະທານາທິບໍດີ Duterte ແມ່ນເປັນຜູ້ກຳກັບ ນຳ ການສັງຫານ ແບບຜິດກົດໝາຍ ປະຊາຊົນຫຼາຍພົນຄົນ ໃນຟິລິບປີນ ໃນການທີ່ເຊື້ອ ເຊີນທ່ານ Duterte ໃຫ້ມາພົບທີ່ທຳນຽບຂາວຂອງທ່ານ Trump ນັ້ນແມ່ນສ່ຽງຕໍ່ການ ໃຫ້ການອະນຸດມັດຂອງອາເມຣິກັນຕໍ່ການກະທຳແລະການລະເມີດສິດທິທະນຸດຢ່າງ ຮ້າຍແຮງ ຂອງທ່ານ Duterte ນັ້ນແມ່ນຄຳເວົ້າທ່ານ John Sifton ຜູ້ອຳນວຍການຝ່າຍເອເຊຍຂອງກຸ່ມປົກປ້ອງສິດທິມະນຸດ Human Rights Watch ທີ່ໄດ້ກ່າວໄວ້ ທ່ານ Duterte ໄດ້ຖືກປະນາມ ໂດຍນາໆຊາດ ກ່ຽວກັບການເຮັດສົງຄາມຕໍ່ຕ້ານຢາເສບ ຕິດຂອງທ່ານ ທີ່ສັງຫານແບບຮວບຮັດຕັດຕອນ ຜູ້ຄົນຫຼາຍພັນຄົນ ມີລາຍງານ ວ່າ ທ່ານ Duterte ໄດ້ກ່າວຂີ້ໂມ້ ຕໍ່ສື່ມວນຊົນຂອງອັງກິດວ່າ ທີ່ທ່ານໄດ້ຂ້າຜູ້ຕ້ອງສົງໄສ 3 ຄົນ ໃນ ຂະນະທີ່ທ່ານເປັນເຈົ້າເມືອງ Davao ທາງພາກໃຕ້ຂອງປະເທດນັ້ນ